CELEX: 62010TN0441
Language: mt
Date: 2010-09-20 00:00:00
Title: Kawża T-441/10 P: Appell ippreżentat fl- 20 ta’ Settembru 2010 minn Christian Kurrer mis-sentenza mogħtija fit- 8 ta’ Lulju 2010 mit-Tribunal għas-Servizz Pubbliku fil-Kawża F-139/06, Kurrer vs Il-Kummissjoni

4.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/35
            
         Appell ippreżentat fl-20 ta’ Settembru 2010 minn Christian Kurrer mis-sentenza mogħtija fit-8 ta’ Lulju 2010 mit-Tribunal għas-Servizz Pubbliku fil-Kawża F-139/06, Kurrer vs Il-Kummissjoni
   (Kawża T-441/10 P)
   ()
   2010/C 328/60
   Lingwa tal-kawża: il-Franċiż
   
      Partijiet
   
   
      Appellant: Christian Kurrer (Watermael-Boitsfort, il-Belġju) (rappreżentant: M. Velardo, avukat)
   
      Appellata: Il-Kummissjoni Europea
   
      Talbiet tal-appellant
   
   
               —
            
            
               Is-sentenza mogħtija fil-Kawża F-139/06, Kurrer vs Il-Kummissjoni tiġi annullata.
            
         
               —
            
            
               Id-deċiżjoni tas-27 ta’ Marzu 2006 tiġi annullata fil-parti fejn tikklassifika lill-appellant bħala uffiċjal bi prova fil-grad A*6, skala 2.
            
         
               —
            
            
               Sussidjarjament, il-kawża tiġi rrinvijata quddiem it-Tribunal għas-Servizz Pubbliku għas-sentenza.
            
         
               —
            
            
               L-appellata tiġi kkundannata għall-ispejjeż inklużi dawk tal-proċedura fll-ewwel istanza.
            
         
      Aggravji u argumenti prinċipali
   
   Permezz ta’ dan l-appell, l-appellant jitlob l-annullament tas-sentenza tat-Tribunal għas-Servizz Pubbliku (TSP), tat-8 ta’ Lulju 2010, mogħtija fil-kawża Kurrer vs Il-Kummissjoni, F-139/06, li tiċħad ir-rikors li bih l-appellant, ex membru tal-persunal temporanju klassifikat fil-grad A*8, kien talab l-annullament tad-deċiżjoni tal-Kummissjoni li biha din tal-aħħar i) kienet taħtar lill-appellant bħala amministratur bi prova wara kompetizzjoni miftuħa ppubblikata qabel id-dħul fis-seħħ tar-Regolamenti tal-Persunal tal-Uffiċjali tal-Unjoni Ewropea l-ġodda, inkwantu din id-deċiżjoni kienet tikklassifikah fil-grad A*6, skala 2, skont ir-regoli l-ġodda tar-Regolamenti tal-Persunal, u ii) ma kinitx iżżomm il-punti ta’ promozzjoni tiegħu.
   Insostenn tal-appell tiegħu, l-appellant isostni li l-Artikolu 5(4) tal-Anness XIII tar-Regolamenti tal-Persunal għandu jiġi interpretat fis-sens li l-membri tal-persunal temporanju kollha li jkunu għaddew minn kompetizzjoni interna jew miftuħa għandhom iżommu l-grad tagħhom meta jiġu kklassifikati bħala uffiċjali titolari, filwaqt li t-TSP iddeċieda li dan il-benefiċċju għandu jkun riżervat biss għall-membri tal-persunal temporanju li jidħlu f’kategorija superjuri matul il-ħatra tagħhom.
   F’dan il-kuntest, l-appellant isostni erba’ aggravji ibbażati fuq:
   
               —
            
            
               nuqqas ta’ motivazzjoni u żball ta’ liġi, peress li t-TSP iddeċieda b’mod marġinali ħafna dwar id-diskriminazzjoni bejn membri tal-persunal temporanju impjegati mill-Kummissjoni Ewropea u membri tal-persunal temporanju impjegati mill-Parlament Ewropew u mill-Qorti tal-Awdituri tal-Unjoni Ewropea fejn, matul il-klassifikazzjoni tagħhom, dawn tal-aħħar żammew il-grad tagħhom u l-anzjanità tagħhom indipendentement mill-klassifikazzjoni prevista fl-avviż tal-kompetizzjoni li jkunu għaddew minnha;
            
         
               —
            
            
               ksur tar-regoli dwar l-interpretazzjoni tad-dritt Komunitarju, sa fejn l-interpretazzjoni mogħtija mit-TSP la hija bbażata fuq il-kliem u lanqas fuq l-għan tal-Artikolu 5(4) tal-Anness XIII tar-Regolamenti tal-Persunal;
            
         
               —
            
            
               ksur tal-prinċipju ta’ trattament ugwali, tal-Karta tad-Drittijiet Fundamentali tal-Unjoni Ewropea u żball ta’ liġi, peress li l-interpretazzjoni mogħtija mit-TSP tikser il-prinċipju li żewġ sitwazzjonijiet li ma humiex essenzjalment differenti ma jistgħux jiġu ttrattati b’mod differenti sa fejn ma jkunx hemm differenzi sostanzajli bejn membri tal-persunal temporanju maħtura li jkunu biddlu l-kategorija u membri tal-persunal temporanju kklassifikati bħala uffiċjali wara kompetizzjoni miftuħa; barra minn hekk, ċerti membri tal-persunal temporanju li saru uffiċjali wara kompetizzjoni miftuħa żammew il-punti ta’ promozzjoni tagħhom, għall-kuntrarju tal-każ tar-rikorrent;
            
         
               —
            
            
               ksur tad-dritt Komunitarju u, b’mod partikolari, prospetti raġonevoli ta’ karriera u l-prospetti raġonevoli tal-membri tal-persunal temporantu li jsiru uffiċjali.